La campanya de prevenció de riscos solars, de l’Associació Espanyola contra el Càncer, arriba a Burjassot
2025-07-24

Després de l’èxit de la seua nit de monòlegs solidària, la Junta Local contra el Càncer de Burjassot ha programat una nova activitat aquesta setmana en la qual el fil conductor serà la prevenció. La prevenció del càncer de pell, ja que s’informarà, a totes les persones que així ho desitgen, dels riscos que es corren davant l’exposició al sol.

De la mà de l’AECC València, arribarà al municipi, dimecres que ve, 17 de juny, la Unitat Mòbil de Prevenció de Riscos Solars, en la qual els veïns de Burjassot podran tenir una visita dermatològica gratuïta realitzada per metges d’AECC per revisar les pigues o taques que puguen tenir amb l’objectiu de prevenir l’aparició de melanomes.

La unitat estarà situada des de les 10 i fins a les 14 hores enfront del Mercat Municipal de Burjassot.